CELEX: E2014P0005
Language: sk
Date: 2014-01-13 00:00:00
Title: Žaloba Dozorného úradu EZVO podaná 13. januára 2014 proti Islandu (Vec E-5/14)

28.5.2014   
            
            
               SK
            
            
               Úradný vestník Európskej únie
            
            
               C 163/10
            
         Žaloba Dozorného úradu EZVO podaná 13. januára 2014 proti Islandu
   (Vec E-5/14)
   (2014/C 163/09)
   Dozorný úrad EZVO, ktorý zastupuje Xavier Lewis, Auður Ýr Steinarsdóttir a Catherine Howdle, splnomocnení zástupcovia Dozorného úradu EZVO, Rue Belliard 35, 1040 Brusel, Belgicko, podal 13. januára 2014 na Súd EZVO žalobu proti Islandu.
   Dozorný úrad EZVO žiada Súd EZVO, aby:
   
               1.
            
            
               vyhlásil, že Island tým, že bezodkladne i) neprijal alebo ii) Dozornému úradu EZVO neoznámil opatrenia potrebné na transpozíciu aktu uvedeného v bode 32ff kapitoly V prílohy XX k Dohode o Európskom hospodárskom priestore (smernica Európskeho parlamentu a Rady 2008/98/ES z 19. novembra 2008 o odpade a o zrušení určitých smerníc) v znení prispôsobenom Dohode o EHP prostredníctvom protokolu 1 k tejto dohode, si nesplnil svoje povinnosti vyplývajúce z článku 40 uvedeného aktu a článku 7 Dohody o EHP;
            
         
               2.
            
            
               nariadil Islandu uhradiť trovy konania.
            
         
      Právna a skutková podstata veci a právny základ žaloby:
   
   
               —
            
            
               V žalobe sa uvádza, že Island si nesplnil svoju povinnosť vyhovieť najneskôr do 26. augusta 2013 odôvodnenému stanovisku Dozorného úradu EZVO vydanému 26. júna 2013, ktoré sa týka skutočnosti, že Island netransponoval do svojho vnútroštátneho právneho poriadku smernicu Európskeho parlamentu a Rady 2008/98/ES z 19. novembra 2008 o odpade a o zrušení určitých smerníc (ďalej len „akt“), ako sa na ňu odkazuje v bode 32ff kapitoly V prílohy XX k Dohode o Európskom hospodárskom priestore, v znení prispôsobenom Dohode o EHP prostredníctvom protokolu 1 k tejto dohode.
            
         
               —
            
            
               Dozorný úrad EZVO uvádza, že Island tým, že v stanovenej lehote neprijal alebo Dozornému úradu EZVO neoznámil opatrenia potrebné na transpozíciu uvedeného aktu, si nesplnil svoje povinnosti vyplývajúce z článku 40 uvedeného aktu a článku 7 Dohody o EHP.